27/12/2018 | Administración LocalMunicipal
Cambre
Aprobación definitiva da modificación da ordenanza fiscal núm.9 así como do establecemento e imposición da prestación patrimonial de carácter público non tributaria polo servizo público de tratamento e depuración de augas residuais

O Concello de Cambre en sesión ordinaria do Pleno de 25 de outubro de 2018 aprobou provisionalmente para o exercicio 2019 e seguintes a modificación da ordenanza fiscal núm.9 así como o establecemento e imposición da prestación patrimonial de carácter público non tributaria polo servizo público de tratamento e depuración de augas residuais. Durante o período de exposición ao público non se formularon reclamacións, elevándose a definitivos os acordos provisionais adoptados relativos á modificación da ordenanza fiscal e ao acordo de establecemento e imposición da prestación patrimonial de carácter publico non tributaria, de conformidade co establecido no artigo 17.3 do Real Decreto Legislativo 2/2004 de 5 de marzo, polo que se aproba o texto refundido da Lei reguladora das facendas locais, polo que entrará en vigor a partir do día seguinte á publicación do anuncio da súa aprobación definitiva no Boletín Oficial da Provincia, e permanecerá vixente ata a súa modificación ou derrogación expresa. De conformidade co artigo 19 do Real Decreto Legislativo 2/2004 de 5 de marzo, contra ditos acordos poderase interpoñer recurso contencioso-administrativo, no prazo de dous meses contados dende o día seguinte ao da publicación destes acordos no Boletín oficial da provincia, sen prexuizo de calquera outro recurso que os interesados estimen procedente. As ordenanzas fiscais vixentes na actualidade non sinaladas nos acordos precedentes continuarán vixentes ata que non se acorde a súa modificación ou derrogación. O texto íntegro da ordenanza fiscal num.9 modificada é o seguinte: «ORDENANZA FISCAL Nº 9 REGULADORA DA TAXA POLO SERVICIO DE REDE DE SUMIDOIROS Artigo 1º. - Fundamento e natureza. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das bases de réximen local, e de conformidade co disposto nos artigos 15 a 19 do Real Decreto Lexislativo 2/2004, de 5 de marzo, do Texto refundido da Lei de Facendas Locais, este Concello establece a “taxa polo servizo de rede de sumidoiros”, que se rexerá pola presente ordenanza fiscal, as normas da cal atenden ao prevenido no artigo 57 do citado RDL 2/2004. Artigo 2º. - Feito impoñible.1. Constitúe o feito impoñible da taxa: a) A actividade municipal, técnica e administrativa, tendente a verificar se se dan as condicións necesarias para autorizar a acometida á rede de sumidoiros municipal. b) A prestación dos servizos de evacuación de excretas, augas pluviais, negras e residuais a través da rede de sumidoiros municipal, se as verteduras se realizan a través de acometida á rede desde un inmoble. c) A prestación dos servizos de evacuación de excretas, augas pluviais, negras e residuais a través da rede de sumidoiros municipal, se as verteduras se realizan de forma esporádica sen enganche á rede desde un depósito móbil.2. Non estarán suxeitas á taxa as fincas derruidas, declaradas ruinosas ou que teñan a condición de solar ou terreo. Artigo 3º. - Suxeito pasivo.1. Son suxeitos pasivos contribuíntes as persoas físicas ou xurídicas e as entidades a que se refire o artigo 35 da Lei xeral tributaria que sexan: a) Cando se trate da concesión de licenza de acometida á rede, o propietario, o promotor, usufructuario ou titular do dominio útil da finca. b) No caso de prestación de servizos do número 1. b) do artigo anterior, os ocupantes ou usuarios das fincas do término municipal beneficiarias de ditos servizos, calquera que sexa o seu título: propietarios, usufructuarios, habitacionistas ou arrendatarios, incluso en precario. c) En caso de prestación de servizos do número 1. c) do artigo anterior, quen efectúe as verteduras.2. En todo caso terá a consideración de suxeito pasivo substituto do ocupante ou usuario das viviendas ou locais o propietario destes inmobles, quen poderá repercutir, no seu caso, as cotas satisfeitas sobre os respectivos beneficiarios do servizo. Artigo 4º. - Responsables. Responderán solidaria e subsidiariamente deste tributo as persoas físicas e xurídicas a que se refiren os artigos 41, 42 e 43 da Lei 58/2003, de 17 de decembro, xeral tributaria. Artigo 5º. - Cota tributaria.1. A cota tributaria correspondente á concesión da licenza ou autorización de acometida á rede de sumidoiros esixirase por unha soa vez e consistirá na cantidade fixa de 95,00 euros.2. A cota tributaria a esixir pola prestación dos servizos do apartado 1. b) do artigo 2º, determinarase en función da cantidade de auga, medida en metros cúbicos consumida polo usuario. A tal efecto, aplicaranse as seguintes tarifas: - 0,25 euros por metro cúbico, xa sexan de verteduras de auga depuradas ou sen depurar, polo servizo de evacuación de excretas, augas pluviais, negras e residuais a través da rede de sumidoiros municipal. A estes efectos, en ningún caso poderá tomarse un consumo de auga que sexa inferior ao mínimo facturable por subministración. A cota resultante da consideración deste consumo terá o carácter de mínimo esixible. No caso de que, debido a unha avaría interna da rede, o contador rexistrase un exceso de consumo, o contribuínte debe abonar únicamente a taxa correspondente ao consumo estimado. Para o seu cálculo, terase en conta, sempre que sexa posible e no mesmo orde, un dos seguintes apartados: a) Promedio do mesmo período do ano anterior. b) Promedio dos meses anteriores. c) Outro distinto a determinar según o caso. Para aplicar esta excepción, ten que tratarse de consumos excesivos producidos ao longo do último ano natural e ter acreditada a involuntariedade das perdas e a ausencia de culpa ou neglixencia do usuario, debendo presentar: a) Solicitude. b) Factura orixinal do fontaneiro ou empresa que efectuou a reparación, na que se faga constar a clase e data da reparación realizada.3. A cota tributaria a esixir pola prestación dos servizos do apartado 1. c) do artigo 2º, determinarase en función dos metros cúbicos de capacidade da cisterna ou depósito móbil desde o que se realice o vertido, aplicándoselle a tarifa de 0,25 euros por metro cúbico. A tal efecto, o suxeito pasivo deberá presentar a documentación pertinente relativa ao volume do vertido no momento de solicitar a licenza. Artigo 6º. - Beneficios fiscais. Aplicarase unha bonificación do 100% sobre ó mínimo facturable na tarifa recollida no apartado 2.1 do artigo 5º da presente ordenanza fiscal a aqueles contribuíntes cuxos ingresos anuais sexan inferiores ao salario mínimo interprofesional referido a toda a unidade familiar, sempre que acrediten a súa falta de capacidade económica para o pagamento da cota correspondente, segundo informe dos servizos sociais do Concello de Cambre ao respecto. Os excesos facturaranse segundo as tarifas establecidas na alínea 2 do artigo 5º. Artigo 7º. - Devengo.1. Devéngase a taxa e nace a obriga de contribuír cando se inicie a actividade municipal que constitúe o seu feito impoñible, entendéndose iniciada a mesma: a) Na data de presentación da oportuna solicitude da licenza de acometida ou de vertedura esporádica sen enganche á rede, se o suxeito pasivo a formulase expresamente. b) Desde que teña lugar a efectiva acometida á rede de sumidoiros municipal ou a efectiva vertedura no suposto recollido no apartado 1. c) do artigo 2º. O devengo por esta modalidade da taxa producirase con independencia de que se obtivera ou non a licenza pertinente e sen prexuízo da iniciación do expediente administrativo que pode instruirse para a súa autorización.2. Os servizos de evacuación de excretas, augas pluviais, negras e residuais, teñen carácter obrigatorio para todas as fincas do municipio que teñan fachadas a rúas, prazas ou vías públicas en que exista rede de sumidoiros, sempre que a distancia entre a rede e a finca non exceda de cen metros, e devengarase a taxa aínda cando os interesados non procedan a efectuar a acometida á rede. Artigo 8º. - Declaración, liquidación e ingreso.1. No caso de inmobles de nova construción, os promotores, ao tempo de solicitar a licenza de obras, instarán tamén a autorización para realizar as obras de acometida á rede xeral de sumidoiros, achegando xustificante de ter aboado a autoliquidación da cota a que se refire o apartado 1 do artigo 5º da presente ordenanza fiscal.2. Os propietarios, usufructuarios ou titulares de dominio útil dos inmobles que non sexan de nova construción, interesados na concesión de licenza de acometida á rede de sumidoiros, virán obrigados a presentar a correspondente solicitude de acometida, achegando xustificante de pagamento da autoliquidación a que se refire o apartado 1 do artigo 5º da presente ordenanza fiscal.3. Cando se presente solicitude de licenza para a vertedura de fecais desde un depósito móbil ingresarase polo suxeito pasivo autoliquidación da cota a que se refire o apartado 3 do artigo 5º da presente ordenanza fiscal.4. Se se realiza a acometida sen mediar solicitude, procederase a practicar liquidación, esixindo o ingreso nos prazos previstos no artigo 20 do Regulamento xeral de recadación, sen prexuízo da apertura do correspondiente expediente sancionador.5. As solicitudes de baixas surtirán efectos a partir do trimestre seguinte ao da súa presentación.6. Unha vez autorizada a acometida, o cobro da taxa realizarase trimestralmente, conxuntamente co da taxa por subministración de auga, entendéndose efectuada a notificación das cotas coa aprobación do correspondente padrón polo órgano competente. Neste caso os obrigados ao pagamento farán efectiva a súa débeda dentro do prazo comprendido desde o día en que se fai entrega do recibo á entidade bancaria colaboradora ata o último día do seguinte mes. As débedas non satisfeitas no período citado esixiranse mediante o procedemento de constrinximento. Artigo 9º. - Infraccións e sancións. En todo o relativo á cualificación de infraccións tributarias, así como das sancións que ás mesmas corresponden en cada caso, estarase ao disposto nos artigos 178 e seguintes da Lei 58/2003, de 17 de decembro, xeral tributaria. » O texto integro da Prestación Patrimonial de carácter público non tributario polo servizo público de tratamento e depuración de augas residuais é o seguinte: « Prestación Patrimonial de carácter público non tributario pola prestación do servizo público de tratamento e depuración de augas residuais Artigo 1º: - FUNDAMENTO E OBXECTO 1. En uso da facultade concedida polo artigo 31.3 da Constitución e polo artigo 105.2 da Lei 7/1985, de 2 de abril, Reguladora das Bases do Réxime Local, e de conformidade co disposto no artigo 20.6 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, el Concello de Cambre establece unha prestación patrimonial de carácter público non tributario como contraprestación pola prestación do servizo público de tratamento e depuración de augas residuais no termo municipal de Cambre, que se rexerá pola presente Ordenanza. A prestación patrimonial de carácter público non tributario que se regula na presente ordenanza terá carácter coactivo e será exixida sempre que se presten algúns dos servicios públicos que se relacionan no apartado seguinte. As tarifas e demáis dereitos económicos pola prestación dos servizos que se citan no apartado seguinte, teñen a condición de prestacións patrimoniais de carácter público non tributario, de acordo co artigo 20.6 do TRLHL, en redacción dada pola Lei 9/2017, de 8 de novembro, de Contratos do Sector Público.2. É obxecto desta prestación patrimonial, o tratamento e depuración de augas residuais. Así como a recepción, vertedura e tratamento de residuos procedentes de pozos negros, en la estación depuradora de aguas residuales de BENS. Este servizo se presta pola entidade EDAR BENS SA, sociedade mercantil de capital público. En xeral, todos aqueles servizos propios obxecto desta Ordenanza que sexan provocados polos interesados ou que especialmente redunden no seu beneficio, aínda cando estos non solicitaren a prestación, e que, sendo de competencia municipal, teñan carácter obrigatorio en virtude de precepto legal ou regulamentario. Artigo 2º.- OBRIGADOS AO PAGO 1.-Están obrigados ao pago os titulares do contrato de suministro de auga potable, solicitantes ou destinatarios do servizo, entre os que se incluirán os que utilicen pozos ou captacións subterráneas propias.2.-Serán responsables subsidiarios do pago, os propietarios destes inmobles, os cales poderán repercutir, no seu caso, as cotas satisfeitas sobre os respectivos beneficiarios do servizo. Artigo 3º.- CUANTIFICACIÓN DAS TARIFAS 1.1.- Polo servizo de tratamento e depuración de excretas, augas pluviais, negras e residuais, establécese unha tarifa que se determinará mediante a suma dunha cantidade variable, resultante de multiplicar os m3 de auga consumida pola cota que corresponda de acordo co cadro que se achega, e unha cantidade fixa, por dispoñibilidade do servizo; así: Consumos uso doméstico: Compoñente variable Sen consumo 0,00 € / m3 Bloque 1 (0 < Q < = 6 m3/mes) 0,28 € / m3 Bloque 2 (6 < Q < = 15 m3/mes) 0,28 € / m3 Bloque 3 (Q > 15 m3/mes) 0,28 € / m3 Consumos uso non doméstico: Compoñente variable Asimilable a doméstico 0,28 € / m3 Non doméstico 0,35 € / m3 Compoñente fixa Usuarios domésticos: 0,50 € / mes Usuarios non domésticos: 0,50 € / mes As tarifas anteriores veranse incrementadas, no seu caso, co IVE vixente en cada momento. Será de aplicación a estas tarifas a refacturación por avaría coa finalidade de corrixir unha facturación excesiva por un consumo anómalo ou desproporcionado de auga doméstica, motivada por avaría na rede interior da vivenda, nos termos establecidos pola Xunta de Galicia. A estes efectos, entenderase por uso doméstico, non doméstico e asimilable a doméstico, o definido para tales conceptos polo artigo 2 da Lei 9/2010, de Augas de Galicia.1.2.- A tarifa a esixir pola prestación dos servicios de evacuación de excretas, augas pluviais, negras e residuais a través da rede de sumidoiros municipal, e o seu tratamento para depuralas se as verteduras fecais se realizan de forma esporádica sen enganche á rede desde un depósito móbil, determinarase en función dos metros cúbicos de capacidade da cisterna ou depósito móbil desde o que se realice a vertedura, aplicándoselle a tarifa de 0,25 euros por metro cúbico. A tal efecto, o obrigado ao pago deberá presentar a documentación pertinente relativa ao volume da vertedura no momento de solicitar a licenza. Non estarán suxeitas ao pago das tarifas as fincas derruidas, declaradas ruinosas ou que teñan a condición de solar ou terreo. Artigo 4º.- TARIFAS REDUCIDAS E EXENTAS A. Aplicarase unha bonificación do 100% na tarifa recollida no artigo 3º da presente ordenanza, ás unidades de convivencia que acrediten atoparse en situación de exclusión social, entendendo por tal a formada por aquelas persoas que convivan nun mesmo domicilio e manteñan entre eles un vínculo por matrimonio ou análoga relación estable, por adopción ou acollemento, ou parentesco de consanguinidade ou afinidade ata o cuarto e segundo grao respectivamente. Os requisitos que deben cumprir as unidades de convivencia para ter a condición de estar en risco de exclusión social serán as seguintes: 1.-O enderezo para o cal se solicita a exención debe coincidir co enderezo en que está empadroada a unidade de convivencia.2.- O titular do contrato de subministración de auga potable deberá coincidir con algún dos membros da unidade familiar. Noutro caso, o solicitante deberá acreditar que é o pagador do recibo da taxa da auga.3.- Os ingresos totais da unidade de convivencia non poden superar o importe do indicador público de rendas de efectos múltiples (IPREM). 4.-Polo menos unha das persoas da unidade de convivencia deberá estar en situación de exclusión social, por estar nalgunha das situacións que se enumeran a continuación: a) Persoas perceptoras da renda de integración social. b) Persoas perceptoras de pensións non contributivas nas modalidades de invalidez ou xubilación. c) Persoas que non estando en ningún dos dous supostos anteriores teñan una ausencia ou déficit grave de recursos económicos unido a unha situación de desemprego ou imposibilidade de desempeñar un traballo remunerado e que conten con outros factores, evidenciados a través da súa traxectoria persoal, que agraven a situación de exclusión social ou o risco de padecela, recoñecidos na lexislación vixente da Comunidade Autónoma de Galicia. B. Aplicarase unha bonificación do 50% na tarifa recollida no artigo 3º da presente ordenanza aos usos destinados a vivenda habitual das familias numerosas, non concedéndose respecto das restantes vivendas que poida ter calquera dos membros que constitúan a familia numerosa. A bonificación nas tarifas aplicarase sempre que se cumpran os seguintes requisitos: a) O enderezo para o cal se solicita a dedución debe coincidir co enderezo en que está empadroada a unidade familiar. b) O titular do contrato de subministración de auga potable debe coincidir con algún dos membros da unidade familiar. Noutro caso, o solicitante deberá acreditar que ten domiciliado o pagamento do recibo da taxa de auga nalgunha conta bancaria da que sexa titular. C. O recoñecemento das bonificacións contenidas nos parágrafos anteriores realizarase por resolución do órgano municipal competente á vista dos recoñecementos das mesmas polo organismo autonómico competente na cota íntegra do canon do auga ao abeiro do disposto no Decreto 136/2012, de 31 de maio, polo que se aproba o Regulamento do Canon do auga e do coeficiente de verteduras a sistemas públicos de depuración de augas residuais. Artigo 5º.- OBRIGACIÓN DE PAGO 1. A obriga do pago dos importes das tarifas nace na data de presentación da oportuna solicitude da licenza de acometida ou de vertido esporádico sen enganche á rede, se o suxeito pasivo a formulase expresamente e na data que teña lugar a efectiva acometida, en caso de non existir solicitude ou concesión de licenza; sen prexuízo da iniciación do expediente administrativo que poida instruírse para a súa autorización.2. Os servizos de evacuación de excretas, augas pluviais, negras e residuais, e da súa depuración, teñen carácter obrigatorio para todas as fincas do municipio que teñan fachadas a rúas, prazas ou vías públicas en que exista rede de sumidoiros, sempre que a distancia entre a rede e a finca no exceda de cen metros, e será obrigatoria a tarifa de depuración aínda cando os interesados non procedan a efectuar a acometida á rede. Artigo 6º.- NORMAS DE XESTIÓN Unha vez autorizada a acometida, o cobro da tarifa realizarase trimestralmente, conxuntamente coa taxa do servizo de abastecemento domiciliario de auga potable e prestación do servizo de rede de sumidoiros, entendéndose efectuada a notificación das cotas coa publicación polo Concello do correspondente padrón trimestral da auga. DISPOSICIÓN FINAL: A presente Ordenanza entrará en vigor a partir do día seguinte á publicación do anuncio no Boletin Oficial da Provincia da súa aprobación definitiva, e manterase vixente ata a súa modificación ou derrogación expresa. » Cambre, 20 de decembro de 2018 O alcalde Óscar A. García Patiño